《游仰山寺》
宋代·邹登龙

施地开金刹，神因结佛缘。
怪松盘獭径，古木护龙渊。
云裹春山乱，禽啼夜月圆。
路遥归不得，好借上方眠。

作者简介：邹登龙，字震父，临江（今江西樟树西南）人。隐居不仕，结屋于邑之西郊，种梅绕之，自号梅屋。与魏了翁、刘克庄等多唱和，有《梅屋吟》一卷传世。事见《两宋名贤小集》卷二七一《梅屋吟》小传。　邹登龙诗，以汲古阁影抄《南宋六十家小集》本为底本，校以《两宋名贤小集》本（简称名贤集）。